Urologisk afdeling på Aalborg sygehus plejer at have cirka 5 henvisninger om ugen på mandlig sterilisation, men i øjeblikket har de cirka 5 om dagen, oplyser P4 Nordjylland. Efter 1. januar vil en sterilisering koste 7.300 kroner for en mand, og for kvinderne bliver operationen endnu dyrere. De skal i fremtiden betale 10.500 kroner. En brugerbetaling, der vil få konsekvenser. - Jeg tror, at det vil få mange til at vælge operationen fra, fordi de ikke kan eller vil finde pengene til det, og det vil på sigt give flere uønskede børn. Og flere uønskede børn vil formentligt give flere aborter, der stadig er gratis, siger overlæge på Aalborg Sygehus, Niels Toft Mikkelsen.

Opsummering:
Bliv steriliseret nu - og spar 7000 kroner. Det kunne lyde som et slagtilbud, men det er virkeligheden for mænd i fremtiden, hvis regeringen får gennemført sit forslag om brugerbetaling.